Document ID: 32009R1163

UREDBA KOMISIJE (ES) št. 1163/2009
z dne 30. novembra 2009
o spremembi Uredbe (ES) št. 417/2002 Evropskega parlamenta in Sveta o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 417/2002 Evropskega parlamenta in Sveta z dne 18. februarja 2002 o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom (1), in zlasti člena 11 Uredbe,
ob upoštevanju naslednjega:
(1)
Uredba (ES) št. 417/2002 se nanaša na opredelitve in standarde, ki so opisani v Prilogi I k Mednarodni konvenciji o preprečevanju onesnaževanja morja z ladij (v nadaljnjem besedilu: MARPOL).
(2)
Odbor za varstvo morskega okolja (MEPC) Mednarodne pomorske organizacije (IMO) je 15. oktobra 2004 v celoti pregledal Prilogo I k MARPOL, ne da bi spreminjal vsebino. Ta revidirana priloga je začela veljati 1. januarja 2007.
(3)
MEPC je 24. marca 2006 v pravilu 21.2 Priloge I k MARPOL spremenil tudi opredelitev za težke frakcije nafte. Ta sprememba je začela veljati 1. avgusta 2007.
(4)
Uredbo (ES) št. 417/2002 je treba zato ustrezno spremeniti.
(5)
Ukrepi, določeni s to uredbo, so v skladu z mnenjem Odbora za varna morja in preprečevanje onesnaževanja morja z ladij -
SPREJELA NASLEDNJO UREDBO:
Člen 1
Uredba (ES) št. 417/2002 se spremeni:
1.
člen 3 se nadomesti z naslednjim:
„Člen 3
Opredelitev pojmov
V tej uredbi se uporabljajo naslednje opredelitve:
1.
‚MARPOL 73/78‘ pomeni Mednarodno konvencijo o preprečevanju onesnaževanja morja z ladij iz leta 1973, kakor je bila spremenjena s Protokolom h Konvenciji iz leta 1978, v posodobljenih različicah;
2.
‚tanker‘ pomeni tanker, kot je opredeljen v pravilu 1.5 Priloge I k MARPOL 73/78;
3.
‚nosilnost‘ pomeni nosilnost, kot je opredeljena v pravilu 1.23 Priloge I k MARPOL 73/78;
4.
‚tanker kategorije 1‘ pomeni tanker z nosilnostjo 20 000 ton in več, ki prevaža surovo nafto, plinsko olje, težko dizelsko olje ali olje za mazanje kot tovor, ali z nosilnostjo 30 000 ton ali več, ki prevaža drugo olje kot ta, našteta zgoraj, in ki ne ustreza zahtevam, opredeljenim v pravilih 18.1-18.9, 18.12-18.15, 30.4, 33.1, 33.2, 33.3, 35.1, 35.2 in 35.3 Priloge I k MARPOL 73/78;
5.
‚tanker kategorije 2‘ pomeni tanker z nosilnostjo 20 000 ton in več, ki prevaža surovo nafto, plinsko olje, težko dizelsko olje ali olje za mazanje kot tovor, ali z nosilnostjo 30 000 ton ali več, ki prevaža drugo olje kot ta, našteta zgoraj, in ki ustreza zahtevam, opredeljenim v pravilih 18.1-18.9, 18.12-18.15, 30.4, 33.1, 33.2, 33.3, 35.1, 35.2 in 35.3 Priloge I k MARPOL 73/78 in je opremljen z ločenimi, varno nameščenimi rezervoarji za balast (SBT/PL);
6.
‚tanker kategorije 3‘ pomeni tanker, ki ima nosilnost 5 000 ton ali več, vendar manjšo, kot je navedena v opredelitvah 4 in 5;
7.
‚tanker z enojnim trupom‘ pomeni tanker, ki ne ustreza zahtevam glede dvojnega trupa ali enakovrednim konstrukcijskim zahtevam iz pravil 19 in 28.6 Priloge I k MARPOL 73/78;
8.
‚tanker z dvojnim trupom‘ pomeni tanker:
(a)
z nosilnostjo 5 000 ton in več, ki ustreza zahtevam glede dvojnega trupa ali enakovrednim konstrukcijskim zahtevam iz pravil 19 in 28.6 Priloge I k MARPOL 73/78, ali zahtevam iz pravila 20.1.3 Priloge I k MARPOL 73/78; ali
(b)
z nosilnostjo 600 ton in več, vendar manj kot 5 000 ton, ki je opremljen s tanki z dvojnim dnom ali prostori, ki ustrezajo določbam iz pravila 19.6.1 Priloge I k MARPOL 73/78, in bočnimi tanki ali prostori, urejenimi v skladu s pravilom 19.3.1, ki ustrezajo zahtevam glede razdalje w, kot so opredeljene v pravilu 19.6.2 Priloge I k MARPOL 73/78;
9.
‚starost‘ pomeni starost ladje, izraženo v številu let od datuma dobave;
10.
‚težko dizelsko olje‘ pomeni dizelsko olje, kot je opredeljeno v pravilu 20 Priloge I k MARPOL 73/78;
11.
‚plinsko olje‘ pomeni težke destilate ali ostanke surovega olja ali mešanice takšnih materialov, kot je opredeljeno v pravilu 20 Priloge I k MARPOL 73/78;
12.
‚težke frakcije nafte‘ pomenijo:
(a)
surovo nafto z gostoto pri 15 °C nad 900 kg/m3 (2);
(b)
nafto, ki ni surova nafta, z gostoto pri 15 °C nad 900 kg/m3 ali kinematično viskoznostjo pri 50 °C nad 180 mm2/s (3);
(c)
bitumen in katran ter njune emulzije.
2.
v členu 4(2) se besedilo „odstavka 1(c) spremenjenega pravila 13G Priloge I, MARPOL 73/78“ nadomesti s „pravila 20.1.3 Priloge I k MARPOL 73/78“;
3.
v členu 7 se besedilo „z odstavkom 5 spremenjenega pravila 13G Priloge I, MARPOL 73/78,“ v obeh zapisih nadomesti s „s pravilom 20.5 Priloge I k MARPOL 73/78“;
4.
člen 9 se spremeni:
(a)
odstavek 2 se spremeni:
(i)
besedilo „odstavka 5 spremenjenega pravila 13G Priloge I, MARPOL 73/78“ se nadomesti s „pravila 20.5 Priloge I k MARPOL 73/78“;
(ii)
besedilo „odstavka 8(b) spremenjenega pravila 13G Priloge I, MARPOL 73/78“ se nadomesti s „pravila 20.8.2 Priloge I k MARPOL 73/78“;
(b)
v odstavku 3 se besedilo „odstavka 8(a) spremenjenega pravila 13G Priloge I, MARPOL 73/78“ nadomesti s „pravila 20.8.1 Priloge I k MARPOL 73/78“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2009

Labels: 5
20
7
13
8